joelniklaus/EU_Wikipedias huggingface dataset:
Carl Reiner

Carl Reiner (* 20. marec 1922, Bronx, New York, USA† 29. jún 2020, Beverly Hills, Kalifornia) bol americký herec, filmový režisér, producent, scenárista, a komik.

Účinkoval v niekoľkých muzikáloch na Brodwayi ako napríklad Inside U.S.A., Alive and Kicking, a hlavnú úlohu získal v muzikáli Call Me Mister. Počas prvých rokov televíznej komédie od roku 1950 do roku 1957 spolupracoval na reláciách Caesar's Hour a Your Show of Shows zo Sidom Caesarom. V šesťdesiatych rokoch bol Reiner známy ako tvorca, producent, spisovateľ a herec v šou The Dick Van Dyke Show.

V diele Father of the Pride vyjadril Reiner Sarmoti, ktorý sa stal jednou z jeho najvýznamnejších hlasových rolí.

Životopis

Detstvo
Narodil sa v Bronxe, v New Yorku, rodičom Bessie (rodená Mathias) a Irvingovi Reinerovi – výrobcovi hodiniek. Jeho rodičia boli židovskí imigranti. Jeho matka pochádzala z Rumunska a otec z Rakúska.

Jeho starší brat Charlie vo svojich 16 rokoch čítal v denníku New York Daily News o bezplatnom dramatickom workshope, ktorý realizovala spoločnosť Works Progress Administration a povedal o tom Carlovi. Charlie prisudzuje práve tuto udalosť k zmene životných plánov svojho brata.

Vojenská služba
V roku 1943 bol Reiner navrhnutý do vojenských vzdušných síl a slúžil počas druhej svetovej vojny. Spočiatku sa cvičil ako rádio operátor, ale po tom, čo strávil tri mesiace v nemocnici zotavujúci sa z pneumónie, bol poslaný na Georgetown University na desať mesiacov na výcvik ako francúzsky tlmočník. Počas jazykového vzdelávania získal svoju prvú skúsenosť ako režisér a hru Molière spracoval vo francúzštine. V roku 1944, po absolvovaní jazykového výcviku, bol poslaný na Havaj, aby pracoval ako teleprinter operátor. V noci predtým, než mal vyviezť na neznáme úlohu, navštevoval produkciu Hamletu v zábavnej jednotke pre špeciálne služby. Po konkurze pre herca a majora Maurice Evansa bol preložený na špeciálne služby. Reiner vystúpil v tichomorskom divadle a zabavil vojenské jednotky na Havaji, Guam, Saipan, Tinian a Iwo Jima na ďalšie dva roky. Bol prepustený v roku 1946.

Kariéra
Účinkoval v niekoľkých muzikáloch na Broadwayi (vrátane Inside U.S.A. a Alive and Kicking) a mal vedúcu úlohu v Call Me Mister.

Súkromný život
24. decembra 1943 sa oženil so speváčkou Estelle Lebostovou. V čase sobáša mal 21 rokov a Estelle 29 rokov. Boli spolu 64 rokov až do jej smrti. Estelle skonala 25. októbra 2008 vo veku 94 rokov. Mali spolu tri deti, básnika a dramatika Roba (* 1947), Sylviu Anne (* 1949) a maliara, herca a režiséra Lucasa (* 1960).

Iné projekty

Externé odkazy

Zdroj

Dabingoví herci USA
Filmoví herci USA
Televízni herci USA
Televízni režiséri USA
Televízni scenáristi USA
Komici USA
Ateisti USA
Držitelia ceny Grammy
Držitelia ceny Emmy
Absolventi Georgetown University
Osobnosti z Bronxu
Platan východný v Jelke

Platan východný v Jelke je dvestopäťdesiatročný platan východný (Platanus orientalis), ktorý sa nachádza v susedstve pozemkov hospodárskeho dvora na okraji obce Jelka. Je chránený podľa Všeobecne záväznej vyhlášky KÚ v Trnave, 1/1996, 12.12.1996 z hľadiska ekologického a krajinárskeho .

Referencie

Iné projekty

Externé odkazy 
 12 finalistov ankety Strom roka 2017
 Na začiatku obce Jelka sa nachádza najstarší platan na Slovensku

Chránené stromy na Slovensku
Jelka
Krymská republika (rozlišovacia stránka)

Názov Krymská republika môže označovať:

 Krymskú ľudovú republiku – krátkodobo existujúci štát od decembra 1917 do januára 1918,
 Krymskú autonómnu sovietsku socialistickú republiku – súčasť Ruskej sovietskej federatívnej socialistickej republiky (zväzovej republiky Sovietskeho zväzu),
 Krymskú autonómnu republiku – dnes de facto Ruskom spravovanú súčasť Ukrajiny (pozri aj Krymská kríza),
 Krymskú republiku – krátkodobo existujúci štát v marci 2014 (pozri aj Krymská kríza),
 Krymskú republiku – federálny subjekt Ruska, medzinárodne uznávaný ako súčasť Ukrajiny (pozri aj Krymská kríza).
Agáta Klimeková

PhDr. Agáta Klimeková PhD. (* 1955, Rožňava) je slovenská bibliografka a spisovateľka.

Život a dielo 
Po maturite na Gymnáziu P.J.Šafárika v Rožňave študovala do 1979 v Prešove na Univerzite Pavla Jozefa Šafárika (dnes Prešovská univerzita v Prešove). Tamtiež získala akademický titul Ph.D.

Po ukončení štúdia sa stala zamestnancom Slovenskej národnej knižnice (SNK) v Martine. Neskôr ukončila doktorandské štúdium PhDr. Je odborne činná v oblasti kult. histórie, bibliografie, knihovedy, starých tlačí a dejín knítlačiarstva a exlibrisov.

Agáta Klimeková je dlhoročným predsedom Spolku slovenských knihovníkov Žilinského kraja.

Najvýznamnejšie knižné publikácie 
 Bibliografia inorečových kníh vydaných a vytlačených na území Slovenska, 19191938. Matica slovenská, Martin 1993, ISBN 80-7090-071-7.
 Bibliografia jarmočných a púťových tlačí 18. a 19. storočia z územia Slovenska. Matica slovenská, Martin 1996.
 Bibliografia divadelných plagátov 19. storočia z územia Slovenska. Diel 1 (A–H). Matica slovenská, Martin 1998.
 Personálna bibliografia Pavla Jozefa Šafárika. Diel 1. Slovenská národná knižnica, Martin 2004, ISBN 80-89023-35-5.
 Personálna bibliografia Pavla Jozefa Šafárika. Diel 2. Slovenská národná knižnica, Martin 2004, ISBN 80-89023-35-5.
 Ján Jessenius. Slováci na panovníckych dvoroch. Zborník prác z interdisciplinárnej konferencie, ktorá sa konala 13.14. septembra 2011 v Martine. Slovenská národná knižnica, Martin 2012, ISBN 978-80-89301-93-5.
 Bardejovský katechizmus z roku 1581. Najstaršia slovenská kniha. Filologické a bibliografické štúdie, textologická a grafická rekonštrukcia poškodeného korpusu unikátneho výtlačku. Slovenská národná knižnica, Martin 2013, ISBN 978-80-81490-46-0.
 Bibliografia územne slovacikálnych tlačí 19. storočia. Slovenská národná knižnica, Martin 2016.

Referencie

Externé odkazy 
 Klimeková, Agáta v: Bibliografia dejín Slovenska
 Agáta Klimeková v: Databáze NK ČR (český)
 Klimeková, Agáta v: WorldCat (po anglicky)
 Agáta Klimeková v: Facebook

Slovenskí bibliografi
Slovenskí knihovníci
Slovenskí autori náučnej literatúry
Absolventi Univerzity Pavla Jozefa Šafárika
Osobnosti z Rožňavy
Sivý vrch (národná prírodná rezervácia)

Sivý vrch je národná prírodná rezervácia v správe štátnej ochrany prírody TANAP.

Nachádza sa v katastrálnom území obce Zuberec v okrese Tvrdošín v Žilinskom kraji. Územie bolo vyhlásené v roku 1974 na rozlohe 112,67 ha. Ochranné pásmo nebolo určené. Rezervácia sa rozkladá na severnom svahu rovnomenného vrchu a je súčasťou Tatranského národného parku. Po južnom okraji chráneného územia prechádza červená turistická značka, ktorá je zároveň hranicou s južnejšie položenou Národnou prírodnou rezerváciou Suchá dolina.

Predmetom ochrany je: Ochrana biocenóz supramontánneho a subalpínskeho vegetačného stupňa s bralnatým hrebeňom s krasovými formami na dolomitoch a vápencoch. Výskyt endemitov a vzácnych a chránených druhov rastlín s osobitnou polohou medzi tatranským a fatranským fytogeografickým regiónom.

Referencie

Pozri aj 
Sivý vrch (Západné Tatry)

Iné projekty

Externé odkazy 
 Národná prírodná rezervácia Sivý vrch , Štátny zoznam osobitne chránených častí prírody SR
 Chránené územia, Štátna ochrana prírody Slovenskej republiky
 Poloha na turistickej mape

Zdroj 

Národné prírodné rezervácie v Žilinskom kraji
Chránené územia v okrese Tvrdošín
Zuberec
Chránené územia Tatranského národného parku
Dorykleidas

Dorykleidas () bol grécky sochár v 6. storočí pred Kr. 
 
Sochár Dorykleidas pochádzal zo Sparty. Činný bol v 6. storočí pred Kr. Staroveký cestovateľ Pausanias vo svojej sprievodcovskej príručke po Grécku uvádza, že bol autorom sochy bohyne Themidy nachádzajúcej sa medzi inými umeleckými dielami v chráme bohyne Héry v Olympii: „V chráme bohyne Héry je Diova socha, socha Héry sedí na tróne; stojí vedľa nej, má bradu a prilbu na hlave, sú to prosté umelecké diela. Hóry, ktoré sedia vedľa seba na tróne, vytvoril aiginsky Smilis; vedľa nich stojí socha Themidy, matky Hór, dielo Dorykleida, rodom Lakedaimončana, žiaka Dipoina a Skillida.“ V tomto chráme stála aj socha bohyne Atény, ktorú zhotovil Dorykleidov brat Medón. 
 
V Olympii sa v blízkosti chrámu bohyne Héry našla obrovská ženská hlava z vápenca v archaickom slohu. Medzi dvomi vnútornými stĺpmi bol objavený podstavec trónu.

Referencie a bibliografia 

 
Sochári starovekého Grécka
Zoznam slovenských futbalistov v Eredivisie

Zoznam slovenských futbalistov v Eredivisie sumarizuje prehľad slovenských futbalistov, ktorí hrali v holandskej najvyššej futbalovej súťaži.

História 
Prvý Slovák v Eredivisie Ivan Mráz, strieborný medailista z OH 1964 v Tokiu hral v rokoch 1968-1972 za MVV Maastricht, dodnes je s 31 gólmi najlepším slovenským strelcom v „krajine tulipánov“.

Prvý veľký prestup slovenského futbalistu ešte pred pádom železnej opony sa uskutočnil v decembri 1988. Jozef Chovanec, rodák z Dolných Kočkoviec pri Púchove, dlhoročný kapitán Sparty Praha prestúpil do PSV Eindhoven, čerstvého víťaza Pohára európskych majstrov. V mužstve plnom hviezd sa presadzoval ťažko, za necelé tri sezóny odohral 33 ligových zápasov, v ktorých dal 4 góly, prispel však k zisku dvoch titulov.

Z pražskej Sparty do Eredivisie viedla cesta aj pre ďalšieho Slováka Stanislava Grigu, v drese Feyenoordu Rotterdam sa podieľal na dvoch triumfoch v Holandskom pohári, zahral si aj v semifinále Pohár víťazov pohárov 1992.

Miroslav Stoch sa pričinil o historický prvý titul pre Twente Enschede v sezóne 2009/2010, členom kádra bol aj Andrej Rendla, pre zranenie odohral len dva zápasy ako striedajúci hráč.

Štatistické zaujímavosti 
 Prvý Slovák v Eredivisie: Ivan Mráz, MVV Maastricht – SC Telstar 3:0, 22. 12. 1968 
 Prvý vzájomný zápas dvoch Slovákov: Roda JC (Rastislav Mores) – Vitesse Arnhem (Marián Zeman) 1:1, 18.10. 1997 
 Prvý zápas – dvaja Slováci v jednom mužstve: FC Groningen – Twente Enschede (Miroslav Stoch, Andrej Rendla) 0:0, 24. 1. 2010
 Prvý gól Slováka: Ivan Mráz, MVV Maastricht – SC Telstar 3:0, 22. 12. 1968
 Prvý hetrik: Ivan Mráz, SVV Schiedam – MVV Maastricht 3:7, 2. 11. 1969 
 Najviac gólov celkom: 31, Ivan Mráz, MVV
 Najviac gólov v jednej sezóne: 14, Ivan Mráz (MVV), 1969/70
 Slováci s majstrovskými titulmi: 
Jozef Chovanec (PSV Eindhoven), 1988/89, 1990/91
Miroslav Stoch, Andrej Rendla (Twente Enschede), 2009/10

Pohárové súťaže 
 Víťazi Holandského pohára:
Jozef Chovanec – PSV Eindhoven, 1989*, 1990
Stanislav Griga – Feyenoord Rotterdam, 1991, 1992*
Albert Rusnák – FC Groningen, 2015 (2×  vo finále) 
 Víťazi Holandského Superpohára:
Stanislav Griga – Feyenoord Rotterdam, 1991*
Igor Demo – PSV Eindhoven, 1997
Andrej Rendla – Twente Enschede, 2010*, 2011*

Prehľad Slovákov  v Eredivisie 
 štatistické údaje sú po sezóne 2021/2022

Poznámka: hráči označení hviezdičkou sú stále aktívni v Eredivisie

Pozri aj 
 Zoznam slovenských futbalistov v Bundeslige
 Zoznam slovenských futbalistov v Serii A
 Zoznam slovenských futbalistov v Premier League
 Zoznam slovenských futbalistov v Primera División
 Zoznam slovenských futbalistov v Ligue 1

Referencie 

Futbalové zoznamy
Futbal na Slovensku
Slovenskí futbalisti

Externé odkazy 
Česko-slovenskí futbalisti v Eredivisie na ererat.nl
Slováci v Eredivisie na ererat.nl
Anna Klimeková

PhDr. Anna Klimeková CSc. (* 1949) je slovenská filozofka, vysokoškolská pedagogička a spisovateľka.

Život a dielo 
Po ukončení stredoskolskeho vzdelania v Nitre študovala filozofie a anglický jazyk v Bratislave na Filozofickú fakultu Univerzity Komenského. Po ukončení štúdia na vysokej škole v roku 1972 nastúpila pracovať v Prešove na Filozofickú fakultu Univerzity Pavla Jozefa Šafárika (dnes Prešovská univerzita (PU). Tamtiež získala akademický titul doktor filozofie (PhDr.).

Pracuje na Fakulte humanitarnych a prírodnych vied Prešovskej univerzity (FHPV PU) ako vysokoškolská učiteľka na Katedre etickej a občianskej výchovy. Pedagogicky sa orientuje na discipliny dejiny etických teórii, filozofická antropológía, etika a mravná výchova. Pôsobí aj ako vysokoškolská pedagogička na Univerzity Mateja Bela v Banskej Bystrici.

Najvýznamnejšie knižné publikácie 
 Dejiny etických teórií (1. časť). Univerzita J. Šafárika, Košice 1993, 276 strán.
 Dejiny etických teórií (3. časť). Univerzita J. Šafárika, Prešov 1996, 97 strán.
 Dejiny etických teórií (4. časť). Prešovská univerzita, Prešov 1997, 126 strán.
 Etika a mravná výchova (teoretická časť 1.–2.). Prešovská univerzita, Prešov 1999, ISBN 8088722594, 134 strán.
 Súčasné etické teórie (genealógia modelov). Hnutí R, Ústí nad Labem 2006, ISBN 808679802X, 112 strán.
 Slovník etiky a etickej výchovy. Vydavateľstvo Belianum, Banská Bystrica 2015, ISBN 9788055708850, 75 strán.

Referencie

Externé odkazy 
 Klimeková, Anna v: Bibliografia dejín Slovenska
  Autor Anna Klimeková v: Baila.net

Slovenskí filozofi
Vyučujúci na Prešovskej univerzite v Prešove
Vyučujúci na Pedagogickej fakulte Univerzity Mateja Bela v Banskej Bystrici
Slovenskí autori náučnej literatúry
Absolventi Filozofickej fakulty Univerzity Komenského v Bratislave
Miroslav Maťaščík

Ing. Miroslav Maťaščík (* 15. február 1949, Kladzany – † 27. marec 2018, Bratislava) bol slovenský stavebný inžinier, projektant mostov.

Životopis 
Miroslav Maťaščík sa narodil 15. februára 1949 v Kladzanoch (dnešný okres Vranov nad Topľou). Strednú školu absolvoval vo Vranove nad Topľou. V štúdiu pokračoval na Stavebnej fakulte SVŠT v Bratislave, odbor inžinierske konštrukcie a dopravné stavby. Diplom stavebného inžiniera získal v roku 1972. V roku 1978 ukončil na rovnakej fakulte aj postgraduálne štúdium „Projektovanie a technológia betónových mostov“.

V rokoch 19722004 pracoval v Dopravoprojekte, ako projektant, hlavný inžinier projektu (HIP), zodpovedný projektant (ZOP) a vedúci oddelenia mostov. Od roku 2004 potom pôsobil v spoločnosti Alfa 04 ako predseda predstavenstva a vedúci Strediska mostov a konštrukcií.

Projektoval približne štyridsať mostov na Slovensku aj v ďalších štátoch – v Česku, Azerbajdžane, Maďarsku. Je autorom projektu Mosta Apollo, rekonštrukcie Starého mosta a podieľal sa aj na projektoch Prístavného mosta a Mosta Lanfranconi v Bratislave. Je tiež autorom diaľničnej estakády ponad Považskú Bystricu a projektantom obnovy Mosta Márie Valérie.

Ocenenia  

 Most Márie Valérie cez rieku Dunaj medzi mestami Štúrovo a Ostrihom:
 Cena STU v rámci „Stavba roka 2002“
 Druhá cena Českej a Slovenskej spoločnosti pre oceľové konštrukcie
 Most Apollo cez rieku Dunaj v Bratislave:
 Cena European Award for Steel Structures – od European Convention for Constructional Steelwork (ECCS) (Nice, 2005)
 Cena OPAL – od The American Society of Civil Engineers (Washington, 2006)
 Cena „Stavba roka 2006“
 Cena primátora hlavného mesta SR Bratislava
 Cena prof. Faltusa
 Cena prof. Tesára
 Diaľnica D1, Bratislava Mierová – Senecká / Estakáda Prievoz (, maximálne rozpätie 38 m)
 Cena Slovenského zväzu stavebných inžinierov „Inžinierska stavba roka 2004“
 Cena v rámci „Betonárske dni 2004“ – „Najlepšia betónová konštrukcia 20032004“
 Cesta I/16 (časť pôvodnej cesty I/50), Zvolen – Pustý hrad – Neresnica / Estakáda Pustý hrad (726 m, maximálne rozpätie 47 m)
 Prvá cena od FIP National Committee
 Diaľnica D1 Skala – Nemšová – most cez rieku Súčanka
 Druhá cena od FIP National Committee
 Diaľnica D1, Ladce – Sverepec / Estakáda „Motocross“
 Cena Slovenskej komory stavebných inžinierov „Projekt roka 2006“
 Diaľnica D1 Sverepec – Vrtižer / Mestská estakáda Považská Bystrica (969 m, maximálne rozpätie 122 m)
 Cena „Stavba roka 2010“ 
 Cena Slovenského národného komitétu fib za celoživotný príspevok k rozvoju betónových konštrukcií a mostov (2010)

Referencie

Externé odkazy 
 Miroslav Maťaščík: Most Apollo nie je plagiátom – rozhovor Karola Sudora v denníku SME (2007)

Slovenskí inžinieri
Stavební inžinieri
Projektanti
Absolventi Stavebnej fakulty Slovenskej technickej univerzity v Bratislave
Osobnosti z Kladzian
Vojtech Klimkovič

Vojtech Klimkovič (; * 22. marec 1833, Košice† 10. február 1885, Košice) bol slovenský maliar a ilustrátor.

Život a dielo  
Prvý maliar z rodiny bol jeho dedko Florián Klimkovič. Vojtech Klimkovič bol azda najvýznamnejším výtvarným umelcom svojej rodiny. Jeho otec Ignác Klimkovič (18001852) bol slovenský maliar a sochár. Vojtechovi bratia František (18261890) a Florián (18311907) boli aj umelcami a zaslúžili sa o založenie Hornouhorského múzejného spolku. Z toho vzniklo múzeum v Košiciach (dnes Východoslovenské múzeum) a najprv Vojtech, neskôr jeho brat Gabriel (18331891) stáli na čele múzea.

Vojtech pomáhal najprv staršiemu bratovi Floriánovi a otcovi pri maľovaní oltárnych obrazov. V začiatkoch tvorby prekonal dobový romanticko-idealizujúci výtvarný názor a priklonil sa k tematike všedného života. V ďalšom vývoji však smeroval k nadnesenej romantike. Venoval sa i sakrálnej maľbe a náučnej ilustrácii. Jeho oltárne obrazy nájdeme v kostoloch v Držkovciach, Toryse, Košických Hámroch, Kokošovciach, Smolníku a v ďalších východoslovenských dedinách. Už v mladom veku sa prejavil ako zdatný portrétista a tieto svoje vlohy si doplnil vzdelaním na Viedenskej akadémií v roku 1855. Neskôr sa vrátil do rodných Košíc, kde bol učiteľom a kde pod jeho vedením študovali Ľudovít Čordák a Július Bencúr. V roku 1872 spolu s bratmi založil Hornouhorský mestský spolok, z ktorého sa zrodilo múzeum. Vojtech Klimkovič bol v rokoch 18761885 jeho riaditeľom. Mal vyvinutý pozorovací talent a cit pre detaily života, čo sa odrazilo na jeho kresbách i maľbách. Cenné sú aj jeho litografie zachytávajúce Košice v 50. rokoch 19. storočia. Hoci ním rodinná maliarska tradícia vymrela, zachoval jej odkaz vychovaním mnohých kvalitných výtvarníkov, ktorí svojím dielom presiahli hranice Košíc. Je po ňom pomenovaná Klimkovičova ulica v Košiciach.

Diela (výber) 
 Adam a Eva
 Cestujúci na železnici
 Kováčska dielňa
 Slováci z Pohorelej
 Hudci vo fujavici
 Hlava stareny
 Ženy pri rieke
 Interiér šlachtickeho sídla
 Erb Klimkovič
 Zrúcanina čárdy
 Muž zabíjajúci hada
 Pri božích mukách
 Pohlad na Košice
 Pastier so ženou 
 Vahadlová studňa na konci dediny
 Autoportét Vojtech Klimkovič
 Svätý Štefan, kráľ uhorský – oltárny obraz v Košiciach
 oltárne obrazy v Držkovciach, Toryse, Košických Hámroch, Kokošovciach, Smolníku a v ďalších kostoloch

Referencie

Iné projekty

Externé odkazy 
 
Záznam o narodení a krste v matrike; pokrstený ako Adalbertus Klinkovics

Slovenskí maliari
Slovenskí ilustrátori
Riaditelia múzeí na Slovensku
Osobnosti z Košíc
Osobnosti s ulicami
Narodenia 22. marca
Sielnické vrchy

Sielnické vrchy sú geomorfologický podcelok Chočských vrchov. Leží v strednej časti pohoria, na pomedzí Oravy a Liptova.

Vymedzenie 
Podcelok zaberá centrálnu časť Chočských vrchov, zo západu od Choča ho oddeľuje sedlo Vrchvarta a údolie potoka Ráztočná, na východe vedie hranica s Prosečným Sestrčskou dolinou s potokom Sestrč. Na severe nadväzuje Oravská vrchovina a Zuberská brázda, patriaca do Podtatranskej brázdy a južný okraj územia susedí s Liptovskou kotlinou, podcelkom Podtatranskej kotliny.

Najvyššie vrchy 
 Magura () – najvyšší vrch podcelku
 Havrania ()
 Ostroň ()
 Sielnická hora ()
 Ostrý vrch ()

Pamiatky 
Na okraji Sielnických vrchov leží národná prírodná pamiatka Lúčanský vodopád, architektonickou pamiatkou je na juhovýchodnom okraji situovaný Liptovský hrad.

Referencie 

Chočské vrchy
Geomorfologické podcelky na Slovensku
Krištof Orság

Krištof Orság (maďarsko-latinský prídomok Országh de Guth; iný zápis priezviska: Országh; ; * ? – † 9. október 1567) bol uhorský krajinský hodnostár, župan Novohradskej stolice (1552?).

Narodil sa v rodine župana Novohradskej stolice Ladislava Orsága a jeho manželky Ilony, dcéry sihoťského vojvodcu Mikuláša Šubiča Zrínskeho. Krištof pôsobil ako kráľovský radca, krajinský sudca a od roku 1552 bol županom Novohradskej stolice. Patril k prívržencom Habsburgovcov, za čo ho český, uhorský a rímsky kráľ Ferdinand I. v roku 1550 odmenil potvrdením držby hradov a panstiev Čachtice, Smolenice, Topoľčany, Šurany, Szécsény (Sečany), Sirák a Hollókő. Zomrel 9. októbra 1567 a bol pochovaný v Čachticiach.

Referencie 

Osoby s neistým dátumom narodenia
Úmrtia 9. októbra
Úmrtia v 1567
Uhorskí šľachtici
Uhorskí krajinskí sudcovia
Príslušníci zemianskeho stavu
Slovenskí šľachtici
Rad republiky

Rad republiky bolo česko-slovenské štátne vyznamenanie, založené vládnym nariadením číslo 30/1951 Zb. zo dňa 3. apríla 1951, ktorým sa zakladajú rady a vyznamenania a upravuje udeľovanie čestného titulu „Hrdina práce“.

Rad republiky sa udeľoval  za mimoriadne zásluhy o budovanie Československej republiky, najmä o jej mierové budovateľské úsilie vo výrobe alebo pri kultúrnej alebo vedeckej činnosti, alebo o zvyšovanie schopnosti obrany štátu. Udeľoval ho na návrh vlády prezident republiky a zároveň s radom dostal vyznamenaný diplom a radovú knižku ako doklad na nosenie radu.

Zrušené bolo s účinnosťou od 15. októbra 1990 zákonom číslo 404/1990 Zb.

Opis radu 
Opis vyznamenania je uvedený v Stanovách Radu republiky: „Rad Republiky má tvar oválu 40 mm širokého a 43 mm vysokého, dolný okraj ktorého tvoria dve lipové ratolesti, sviazané stuhou do oblúka. Z ratolestí vybiehajú dve žrde so smaltovanými vlajúcimi vlajkami, vpredu vlajkou československou, za ňou vlajkou tmavočervenou. Uprostred radu je kosák a kladivo, podklad tvorí múr vystavaný z tehál. Na rube radu sú medzi dvoma proti sebe položenými vavrínovými ratolesťami písmená ČSR  a dole matričné číslo. Rad je razený zo striebra, lipové ratolesti, kosák a kladivo sú pozlátené. Zlatým závesom, vytvoreným dvoma lipovými ratolesťami, je zavesený na stuhe 38 mm širokej a 55 mm dlhej; stuha je modrá (farby pracovného obleku) s 15 mm širokým tmavočerveným pruhom uprostred. Vyobrazenie je pripojené.“

Autorom výtvarného návrhu je umelec Alois Sopr, stuhu navrhol umelec Antonín Kybal.

Zákonom číslo 38/1977 Zb. zo dňa 28. júna 1977 o novom výtvarnom riešení Radu republiky, došlo k zmene Stanov Radu. Nový opis vyznamenania znel: „Rad republiky má tvar červeného, striebrom rámovaného štvorca, ktorého strana má 40 mm. Do stredu koso položeného štvorca je umiestnená pozlátená modro lemovaná päťcípa hviezda s farebným znakom ČSSR v pravidelnom päťuholníku. Medzi cípami hviezdy sú pozlátené lipové trojlístky. Hviezda je podložená desiatimi striebornými lúčmi s useknutými hrotmi, z ktorých štyri horné a štyri dolné presahujú okraj odznaku. Na červenej ploche sú úzke strieborné medzilúče. Horný roh štvorca je spojený lichobežníkovým strieborným uškom s tmavomodrou 38 mm širokou prievlečnou stuhou, na dolnej časti ktorej je kovový pozlátený vlys z desiatich lipových lístkov. Nad vlysom je vodorovný biely a červený prúžok. Biely prúžok je široký 2,5 mm, červený 2,5 mm a vlys 5 mm. Rub štvorca je hladký s vyrytým matričným číslom hore.“

Autorom výtvarného návrhu je umelec Josef Malejovský.

Galéria

Poznámky

Referencie

Externé odkazy 
 Rad Republiky: zoznam nositeľov

Česko-slovenské rady a vyznamenania
Kristína Tormová

Kristína Tormová rodená Kristína Farkašová (* 1. júl 1982, Bratislava) je slovenská dramaturgička, herečka, moderátorka, podnikateľka a spisovateľka.

Životopis 
Pochádza z hereckej rodiny, jej otcom je Boris Farkaš a starým otcom Ladislav Farkaš. Vyštudovala činohernú dramaturgiu na Divadelnej fakulte VŠMU v Bratislave a DAMU v Prahe. Venovala sa písaniu divadelných recenzií. Od roku 2004 hrala v Radošinskom naivnom divadle a hosťovala v Činohernom klube.

Za postavu Kláry vo filme Pouta bola v roku 2010 nominovaná na Českého leva v kategórii ženský herecký výkon v hlavnej úlohe.

Medzi jej ďalšie aktivity patrí moderovanie (od roku 2008 pravidelne moderuje reláciu Postav dom, zasaď strom v STV, moderovala tiež reláciu Cestoviny na TV Markíza a viacero ďalších), vystupovanie v stand-up komédiách, navrhovanie a výroba tričiek (pod značkou Koláčová), fotografovanie a písanie kníh s tematikou materstva. Jej knihy sa stali predlohou seriálu TV JOJ Som mama.

Je rozvedená s hercom, skladateľom a spevákom Kamilom Mikulčíkom. S ex-priateľom, moderátorom Jurajom Hajdinom, má dvojičky Matildu a Elu (* 2013). Od roku 2018 je vydatá za Petra Tormu.

Filmografia

Filmy 
 2005: Osobná chyba (TV film)
 2007: Poslední plavky
 2009: Pouta
 2010: Olé, zápražka (TV film)
 2010: Aj kone sa hrajú (TV film)
 2011: Hra o láske (divadelný záznam)
 2012: Zradení (TV film)
 2012: Anjeli
 2012: Depresia – Čakanie na úsvit (TV dokument)
 2017: Únos

Televízne seriály 
 2005: Rodinné tajomstvá
 2007: Ordinácia v ružovej záhrade
 2008: Panelák
 2008: Mesto tieňov
 2009: Rádio Fresh
 2009: Vyprávěj
 2010: Sekerovci
 2010: Nesmrteľní
 2011: Zlomok sekundy
 2011: Nevinní
 2011: Hoď svišťom
 2013: Cirkus Bukowsky
 2014: Ochrancovia
 2015: Tajné životy
 2015: Svet podľa Evelyn
 2018: Som mama

Knižná tvorba

Referencie

Externé odkazy 
 
 
 Blog Kristíny Farkašovej na Gorila.sk (20102011)

Slovenské divadelné herečky
Slovenské filmové herečky
Slovenské televízne herečky
Slovenskí televízni moderátori
Slovenskí divadelní dramaturgovia
Slovenskí spisovatelia
Radošinské naivné divadlo
Stand-up komici
Absolventi Divadelnej fakulty Vysokej školy múzických umení
Absolventi Akadémie múzických umení v Prahe
Osobnosti z Bratislavy
Daniel Stach

Daniel Stach  (* 2. apríl 1988, České Budějovice) je český moderátor a bývalý reprezentant Česka vo vodnom slalome. Je najmladším laureátom, ktorému Akademie věd České republiky udelila Medailu Vojtěcha Náprstka za zásluhy v popularizácii vedy.

Životopis 
V roku 2007 zmaturoval na Gymnáziu Jírovcova v Českých Budějoviciach. Potom pokračoval štúdiom medzinárodného obchodu na Fakulte medzinárodných vzťahov Vysokej školy ekonomickej, ktoré ukončil s inžinierskym titulom v roku 2013. V rokoch 2008 - 2014 študoval mediálnu komunikáciu na Fakulte sociálnych vied Karlovej univerzity, kde získal titul bakalára. 

Závodne sa venoval vodnému slalomu, na kajaku začal jazdiť v jedenástich rokoch. V rokoch 2004 - 2005 bol súčasťou juniorskej reprezentácie Česka vo vodnom slalome.

Začal sa venovať aj moderovaniu rôznych športových a spoločenských podujatí (napr. preteky vo vodnom slalome, od roku 2010 bežecké preteky Run Czech), od roku 2008 tak robí spolu s Miroslavom Lencom pod hlavičkou MaD speakers. V rokoch 2009 - 2012 uvádzal reláciu o netradičných športoch Sports Take na Rádiu Wave. 
Od augusta 2010 pôsobí v Českej televízii, kde najprv začal robiť úvodné reportáže pre reláciu Hyde Park. Od septembra 2012 moderuje reláciu Hyde Park Civilizace a od augusta 2014 do marca 2016 moderoval aj ranné Studio 6 na ČT24.  V septembri 2016 sa stal hlavným moderátorom redakcie vedy Českej televízie a taktiež od septembra 2016 moderuje reláciu Věda 24 na ČT24.

Ocenenia 
 TýTý 2014, objav roka
 Novinářská křepelka 2014, Cena Nadace Český literární fond mladým perspektívnym novinárom
 Česká verzia časopisu Forbes ho v roku 2015 vybrala do rubriky 30 pod 30
 Trilobit 2016, Cena Václava Havla za prínos občianskej spoločnosti (Český filmový a televizní svaz FITES)
 Medaile Vojtěcha Náprstka, 2016

Referencie

Iné projekty

Externé odkazy 
 Oficiálna stránka

Zdroj 

Českí televízni moderátori
Osobnosti Českej televízie
Osobnosti Českého rozhlasu
Absolventi Vysokej školy ekonomickej v Prahe
Absolventi Karlovej univerzity
Osobnosti z Českých Budějovíc
Cestovatelia v čase

Cestovatelia v čase () je americký dramatický sci-fi televízny seriál, ktorý mal v USA premiéru 3. októbra 2016 na stanici NBC. Seriál sleduje dobrodružstvá profesorky histórie Lucy Prestonovej (Abigail Spencer), vedca Rufusa Carlina (Malcolm Barrett) a vojaka Wyatta Logana (Matt Lanter), ktorí sa snažia zastaviť tajomnú organizáciu zvanú Rittenhouse, ktorá chce zničiť Ameriku tým, že zmení minulosť. Tvorcami seriálu sú Shawn Ryan a Eric Kripke. Výkonnými producentmi seriálu sú producenti seriálu Čierny zoznam (The Blacklist) John Davis a John Fox.

10. mája 2017 NBC zrušila seriál po prvej sérii. O tri dni neskôr, po rokovaniach so spoločnosťou Sony Pictures Television, stanica NBC obnovila seriál pre 10-dielnu druhú sériu, ktorá mala premiéru 11. marca 2018. Na Slovensku mal seriál premiéru 29. marca 2018 na Dajto.

22. júna 2018 NBC opäť zrušila seriál, hoci sa hovorilo o výrobe záverečného dvojhodinového filmu, ktorý bol potvrdený a vydaný bude niekedy na konci roku 2018.

Dej 
Potom, čo je experimentálny stroj času ukradnutý kriminálnikom Garciou Flynnom, sa dáva dohromady tím, skladajúci sa z profesorky histórie Lucy Prestonovej, vojaka Wyatta Logana a vedca Rufusa Carlina, ktorí sú vyslaní späť v čase, aby ho chytili. Čoskoro však zistia, že Flynn a jeho pomocníci sa snažia prepísať americkú históriu.

Obsadenie

Hlavné postavy 
 Abigail Spencerová ako Lucy Prestonová, profesorka histórie
 Matt Lanter ako Wyatt Logan, vojak
 Malcolm Barrett ako Rufus Carlin, vedec
 Sakina Jaffreyová ako agentka Denise Christopherová
 Paterson Joseph ako Connor Mason
 Claudia Doumitová ako Jiya Marriová
 Goran Višnjić ako Garcia Flynn, kriminálnik, ktorý ukradol stroj času a snaží sa zmeniť americkú históriu

Vedľajšie postavy 
 Matt Frewer ako Anthony Bruhl
 Susanna Thompsonová ako Carol Prestonová
 Bailey Noblová ako Amy Prestonová
 John Getz ako agent Benjamin Cahill
 Chad Rook ako Karl
 Annie Werschingová ako Emma Whitmorová
 Michael Rady ako Nicholas Keynes

Série a časti 
 Pozri Zoznam častí seriálu Cestovatelia v čase.

Referencie

Externé odkazy 
 
 
 
 Cestovatelia v čase na Kinobox.cz
 Cestovatelia v čase na SerialZone
 
 Cestovatelia v čase na TV.com (po anglicky)
 Cestovatelia v čase v recenznom agregátore Rotten Tomatoes (po anglicky)
 Cestovatelia v čase v recenznom agregátore Metacritic (po anglicky)

Televízne seriály NBC
Akčné televízne seriály
Dramatické televízne seriály
Televízne seriály z roku 2016
Samy Naceri

Saïd „Samy“ Naceri (* 2. júl 1961, Paríž, Francúzsko) je francúzsky herec, známy predovšetkým vďaka hlavnej úlohe vo filmovej sérii Taxi a vo filme Kódex.

Naceri bol ženatý s francúzskou herečkou Marie Guillard, s ktorou má syna Juliana (* 1995).

Filmografia

Referencie

Osobnosti z Paríža
Francúzski filmoví herci
Francúzski herci
Francúzske osobnosti alžírskeho pôvodu
Francúzski filmoví producenti
Veľvyslanectvo Slovenskej republiky v Bangkoku

Veľvyslanectvo Slovenskej republiky v Bangkoku, skrátene VV SR v Bangkoku () je zastupiteľský úrad Slovenska, ktorému diplomaticky a konzulárne prislúcha Thajsko, Laos, Kambodža a Mjanmarsko. Sídli na 9. poschodí mrakodrapu BKI Tower (nazývaný aj YWCA Building) na South Sathorn Road 25 v Bangkoku v Thajsku. Veľvyslanectvo riadi mimoriadny a splnomocnený veľvyslanec Stanislav Opiela, ktorý bol vymenovaný prezidentom SR Andrejom Kiskom 15. decembra 2015 a funkcie sa ujal 30. decembra 2015.

Zastupiteľský úrad nadväzuje na veľvyslanectvo ČSFR v Bangkoku, ktoré bolo zriadené začiatkom roka 1991 (na úrovni veľvyslanectiev spadalo Thajsko do pôsobnosti československého veľvyslanectva v Rangúne fungujúceho od roku 1975). 30. decembra 1992 thajská vláda potvrdila rozhodnutie uznať Česko a Slovensko ako nástupnícke štáty zanikajúcej ČSFR dňom 1. januára 1993.

Referencie

Externé odkazy 
 Oficiálny web

Bangkok
Bangkok
Varta futsal liga 2017/18

Varta futsal liga 2017/18 bol 25. ročník 1. Slovenskej ligy futsalistov, najvyššej futsalovej súťaže mužov na Slovensku, kontrolovanej Slovenským futbalovým zväzom (SFZ), resp. Výkonným výborom Slovenského futsalu. V súťaži účinkovalo rovnako ako v minulej sezóne 10 družstiev. Titul obhájilo družstvo ŠK Slovan Bratislava futsal, ktoré vo finálovej sérii zvíťazilo nad nováčikom Mimel Lučenec.

Liga v priebehu sezóny zmenila svoj mediálny názov na Varta futsal liga.

Systém súťaže 
Systém súťaže sa oproti minulej sezóne nezmenil. Po základnej časti (ZČ), v ktorej odohral každý s každým zápasy jedenkrát doma a vonku, nasledovalo play-off. Do play-off postúpilo 8 najlepších družstiev po ZČ, pričom všetky boli zaradené do štvrťfinále. To sa hralo na 3 víťazné zápasy, rovnako ako semifinále a finále. Play-off o 3. miesto sa hralo na 2 víťazné zápasy. 2 posledné družstvá po základnej časti odohrali preliminačnú baráž o zotrvanie v najvyššej súťaži s účastníkmi regionálnych skupín 2. ligy.

Účastníci 

Poznámky: 
 Družstvo FTVŠ UK Bratislava, ktoré skončilo v minulej sezóne na 5. mieste, na neprihlásilo do tejto sezóny, nahradilo ho družstvo FC Bíli Andeli-futsal Trnava, ktoré obsadilo v baráži nepostupové 3. miesto.
 Klub Slov-Matic FOFO Bratislava pred sezónou prešiel pod značku ŠK Slovan a zmenil svoj názov na ŠK Slovan Bratislava futsal. Zmenilo sa aj jeho dejisko domácich zápasov, keď ŠH Mladosť vymenil za Hant arénu. Rovnako pred sezónou zmenil názov aj klub FC Spartak Trnava futsal na FC Bíli Andeli-futsal Trnava.

Výsledky

Základná časť 
Zápasy 

Tabuľka 

Zdroj: futbalnet.sk

Play-off 
Štvrťfinále 

Semifinále 

Play-off o 3. miesto

Finále 

Poznámka: Boldom sú označené zápasy vyššie nasadeného družstva hrané doma.

Konečné umiestnenie

Baráž o extraligu 
V najvyššej súťaži sa neudržali oba tímy extraligy a z baráže do nej postúpily družstvá Žiliny a Barabéri Bratislava.

 
Poznámka: Klub Angels Humenné nevyužil právo prihlásiť sa do baráže, rovnako ako ďalšie dva oslovené kluby z 2. ligy VýchodZlato Lux Košice a FK Ekoprim Prešov.

Zápasy 

Tabuľka

Referencie

Externé odkazy 
 Oficiálna stránka združenia Slovenský futsal

Zdroje 
 1. slovenská liga na stránke futsalslovakia.sk
 1. slovenská liga 2017/18 vo futsale na stránke futbalnet.sk
 1. slovenská liga 2017/18 vo futsale na stránke flashscore.sk

Futsal v 2017
Futsal v 2018
Slovenská extraliga vo futsale
1. futsalová liga žien 2017/18

1. futsalová liga žien 2017/18 bol v poradí 3. ročník 1. futsalovej ligy žien, futsalovej súťaže žien na Slovensku, ktorú organizuje Slovenský futbalový zväz (SFZ), resp. Výkonný výbor Slovenského futsalu. V súťaži na začiatku účinkovalo 8 družstiev, t. j. o 1 družstvo viac ako v minulej sezóne. Po odohraní 2. turnaja však družstvo WFK Nitra na ďalšie turnaje nenastúpilo a jeho zápasy boly anulované. Titul obhájilo družstvo TJ Spartak Myjava.

Systém súťaže 
Systém súťaže zostal rovnaký a pozostával iba zo základnej časti. Tá sa organizovala formou štyroch turnajov, každý v inom dejisku. Každý s každým odohral po 2 zápasy.

Účastníci 

Poznámka: Družstvo SCVŠ Púchov, ktoré skončilo v minulej sezóne na 7. mieste, sa do tejto sezóny neprihlásilo.

Výsledky 
Zápasy 

Poznámka: Zápasy Nitry boli neskôr anulované.

Tabuľka

Konečné umiestnenie

Referencie

Zdroj 
 1. futsalová liga žien 2017/18 na stránke futsalslovakia.sk

Futsal v 2017
Futsal v 2018
1. futsalová liga žien
Vodnopólová extraliga mužov 2017/18

Vodnopólová extraliga mužov v sezóne 2017/18 bol 26. ročník extraligy vodnopólistov, najvyššej vodnopólovej súťaže mužov na Slovensku, ktorú od roku 2017 kontroluje Slovenská plavecká federácia (SPF). Počet účastníkov sa oproti minulej sezóne znížil o 1 družstvo na 7 družstiev, ktoré opäť nastúpili už od základnej časti súťaže. Titul získalo družstvo ŠK Hornets Košice, ktoré vo finálovej sérii zvíťazilo nad obhajcom trofejeSlávia UK Bratislava.

Systém súťaže 
Systém súťaže sa oproti minulej sezóne nezmenil. Po odohraní základnej časti (ZČ) jedenkrát doma a vonku (12 kôl) nasledovala pre všetky družstvá nadstavbová časť v dvoch skupinách. Pre družstvá na 1. až 4. mieste po ZČ to bola nadstavbová skupina A, po ktorej všetky 4 družstvá postúpili do play-off. Pre družstvá na 5. až 7. mieste po ZČ to bola nadstavbová skupina B. Nadstavbová časť sa hrala jedenkrát doma a vonku, spolu 6, resp. 4 kolá. Body po základnej časti sa v nej nezapočítavali, ani tzv. bonifikačné body za umiestnenie. Za nadstavbovou časťou skupiny A absolvovali družstvá play-off, hranú na 3 víťazné zápasy. Zo súťaže nikto nevypadol.

Účastníci 

Poznámka: Družstvo KVP Komárno, ktoré skončilo v minulej sezóne na 6. mieste, sa do tejto sezóny neprihlásilo.

Výsledky

Základná časť 
Zápasy

Tabuľka 

Zdroj: swimmsvk.sk

Nadstavbová časť

Skupina A 
Zápasy

Tabuľka

Skupina B 
Zápasy

Tabuľka 

Zdroj: swimmsvk.sk

Play-off 
Semifinále 

Play-off o 3. miesto 

Finále 

Poznámka: Boldom sú označené zápasy vyššie nasadeného družstva hrané doma.

Konečné umiestnenie

Referencie

Pozri aj 
 1. vodnopólová liga žien 2017/18

Externé odkazy 
 Oficiálna stránka Slovenskej plaveckej federácie

Zdroje 
 Zápisy matriky súťaží na stránke Slovenskej plaveckej federácie
 Extraliga 2017/18 na stránke vodnepolo.sk

Vodné pólo v 2017
Vodné pólo v 2018
Vodnopólová extraliga mužov
Slovenský zväz tanečného športu

Slovenský zväz tanečného športu (skrátene SZTŠ) je občianske združenie zamerané na tanečný šport na Slovensku.

História 
Slovenský zväz tanečného športu bol založený 31. októbra 1990 pod názvom Slovenský zväz spoločenského tanca ako nezisková organizácia. Do tej doby súťaže riadili a koordinovali sekcie spoločenského tanca, poradné zbory pri Krajských osvetových strediskách v dohode s komisiami Záujmovej umeleckej činnosti. Funkciu súťažného ústredia na Slovensku malo tanečné oddelenie Osvetového ústavu a poradný zbor pre spoločenský tanec pri Osvetovom ústave, neskôr Národnom osvetovom centre.

V roku 1992 tento zväz premenovali na Slovenský tanečný zväz a terajší názov Slovenský zväz tanečného športu dostal v marci roku 1994.

Prezídiá a prezidenti 
 Milan Štiavnický
 Milan Tomašovič
 Miroslav Lenárt
 Katarína Baluchová
 Petr Horáček 
 Peter Ivanič

Zloženie SZTŠ 
V súčasnosti tvoria zloženie SZTŠ tieto funkcie:
 Valné zhromaždenie (VZ) ako najvyšší orgán
 Rada ako výkonný orgán
 Prezident ako štatutárny orgán – v súčasnosti Mgr. Petr Horáček
 Kontrolóri ako kontrolný orgán – v súčasnosti Miroslav Balún 
 Disciplinárne komisie ako disciplinárne a licenčné orgány
 Odvolacia disciplinárna a rozhodcovská komisia (ODRK) ako odvolací disciplinárny orgán a orgán na riešenie sporov
 Volebná komisia ako volebný orgán

Referencie 

Slovenské športové zväzy
Organizácie založené v 1990
Tanec na Slovensku
KOMUNÁLNA poisťovňa

KOMUNÁLNA poisťovňa, a.s. Vienna Insurance Group je univerzálna poisťovňa. Patrí do rakúskej poisťovacej skupiny Vienna Insurance Group. Svoje služby poskytuje mestám a obciam na Slovensku a ich obyvateľom. Zabezpečuje komplexnú poistnú ochranu občanov a podnikateľských subjektov na základe ich individuálnych požiadaviek.

Dejiny 
KOMUNÁLNA poisťovňa bola založená zakladateľskou listinou zo dňa 19. októbra 1993 a svoju činnosť oficiálne začala 1. januára 1994. Jej poslaním je poskytovať klientom produkty a služby v oblasti životného poistenia, poistenia motorových vozidiel a majetku občanov, zodpovednostného poistenia, poistenia priemyselných rizík a bankopoisťovníctva. Jedným zo základných kameňov jej podnikania je orientácia na komunálnu sféru. KOMUNÁLNA poisťovňa je partner Združenia miest a obcí Slovenska.

Významným partnerom KOMUNÁLNEJ poisťovne je Slovenská sporiteľňa, s ktorou spolupracuje pri predaji bankových produktov – úvery zabezpečené záložným právom k nehnuteľnosti (úver na bývanie, hypotekárny úver pre mladých), spotrebný úver na čokoľvek a služby bezhotovostného platobného styku, súhlas s inkasom – ako aj v oblasti investmentu a správy aktív.

K výraznej zmene v spoločnosti došlo po akvizícii v roku 2001, kedy sa poisťovňa stala súčasťou silnej medzinárodnej finančnej a poisťovacej skupiny Vienna Insurance Group (VIG).

Produkty 
KOMUNÁLNA poisťovňa ponúka životné poistenie (vrátane investičného), poistenie pre deti a mládež, poistenie pohrebných nákladov, poistenie úveru a úrazové poistenie. V rámci neživotného poistenia poskytuje povinné zmluvné poistenie, havarijné poistenie či poistenie majetku; to zahŕňa poistenie miest a obcí, občanov, podnikateľov, výstav, stavebno-montážnych prác, strojov, ako aj zodpovednosť za škodu. Výsledkom spolupráce KOMUNÁLNEJ poisťovne s komunálnou sférou je aj poisťovanie projektov revitalizácie miest a obcí z eurofondov vrátane revitalizácie infraštruktúry (ciest, chodníkov, kanalizácií, vodovodov a pod.), obecných parkov, “mŕtvych” skládok odpadu a pod.

KOMUNÁLNA poisťovňa ponúka v rámci svojho portfólia všetkým klientom aj poradenstvo, vďaka ktorému si môžu nastaviť poistenie podľa individuálnych požiadaviek.

Zaujímavosti a aktivity 
KOMUNÁLNA poisťovňa je strategickým partnerom miest a obcí na Slovensku. Okrem poisťovníctva sa angažuje pri podpore kultúrnych, spoločenských a športových aktivít v mestách a obciach. V roku 2019 finančne podporila 164 takýchto podujatí. Od roku 2015 je partnerom programu Komunity priateľské deťom a mladým ľuďom, ktorý realizuje v spolupráci so ZMOS a Nadáciou pre deti Slovenska. Cieľom programu je budovanie takých komunít, ktoré zohľadňujú potreby detí a mladých ľudí a umožňujú im spolupodieľať sa na plánovaní a realizácii aktivít v komunite.

V spolupráci so ZMOS podporuje aj projekt Oskar bez bariér. Ten oceňuje iniciatívy miest a obcí, ktoré uľahčujú a skvalitňujú život zdravotne postihnutým občanom.

Referencie

Externé odkazy 

 Oficiálna webstránka KOMUNÁLNEJ poisťovne

Poisťovne na Slovensku
Biela skala

Biela skala môže byť:

 vrch vo Veľkej Fatre, pozri Biela skala (vrch vo Veľkej Fatre)
 vrch vo Volovských vrchoch, pozri Biela skala (vrch vo Volovských vrchoch)
 vrch vo Vtáčniku, pozri Biela skala (vrch vo Vtáčniku)
 vrch v Západných Tatrách. pozri Biela skala (vrch v Západných Tatrách)
 chránené územie, pozri Biela skala (prírodná rezervácia)
 chránený prírodný výtvor, pozri Biela skala (chránený prírodný výtvor)
 rekreačná osada v Malých Karpatoch, pozri Biela skala (rekreačná osada)
1. vodnopólová liga žien 2017/18

1. vodnopólová liga žien v sezóne 2017/18 bol 27. ročník ligy vodnopólistiek, vodnopólovej súťaže žien na Slovensku, ktorú kontroluje od roku 2017 Slovenská plavecká federácia (SPF), predtým Slovenský zväz vodného póla (SZVP). Súťaže sa zúčastnili 4 družstvá, čo je pokles o 1 družstvo oproti minulej sezóne. Titul obhájilo družstvo ŠK Olympia Košice, ktoré neprehralo ani v jednom zápase.

Systém súťaže 
Hrala sa iba základná časť, a to turnajovým spôsobom. Turnaje boli 4, každý účastník bol organizátorom jedného turnaja.

Účastníci 

Poznámka: Družstvo Slávia UK Bratislava, ktoré skončilo v predchádzajúcej sezóne na 2. mieste, sa do tohoto ročníka neprihlásilo.

Výsledky

Zápasy

Konečná tabuľka

Konečné umiestnenie

Slovenský pohár 2017/18 
 Košice, 14. október 2017

Tabuľka turnaja

Referencie

Pozri aj 
 Vodnopólová extraliga mužov 2017/18

Externé odkazy 
 Oficiálna stránka Slovenskej plaveckej federácie

Zdroje 
 Liga žien na stránke Slovenskej plaveckej federácie
 Slovenský pohár žien 2017/18 na stránke Slovenskej plaveckej federácie

Vodné pólo v 2017
Vodné pólo v 2018
1. vodnopólová liga žien
Vodočet

Vodočet alebo hladinomer je vodohospodárske zariadenie, napríklad lata so stupnicou, ktoré slúži na meranie okamžitej výšky vody v rieke alebo vo vodnej nádrži.

Všeobecne 
Zvislé a šikmé vodočty tvorí stupnica označená priamo na vhodnom povrchu, alebo označená na late, ktorá je k vhodnému povrchu pripevnená. Je súčasťou každej vodomernej stanice.

Stupnica  
Môže byť na zvislej alebo šikmej ploche s pevne osadenou číselnou stupnicou alebo pevnými výškovými znakmi, ktoré sa vzťahujú na nulu vodočtu. Číslice a znaky musia byť čitateľné a umiestnené tak, aby sa ich  hodnota dala jednoznačne odčítať. Na väčšine tokov v našich podmienkach je delenie stupnice , so striedajúcimi sa svetlými a tmavými dielmi. Čiernymi arabskými číslami sú vyznačené decimetre. Metre označujú väčšie červené arabské alebo čierne rímske číslice. Číslice stupnice sa vzťahujú na nulu vodočtu. Vodočty majú obyčajne dĺžku 1 meter, a šírku nie menšiu ako 90 milimetrov.

Odčítanie vodného stavu 
Okamžitý vodný stav je hodnota na vyznačenej stupnici, po ktorú dosahuje vodná hladina v čase merania. Obťažne je stanovenie vodného stavu pri značnom vlnení vodnej hladiny počas veľkej vodnosti, resp. pri silnom vetre. Vtedy sa odčíta vodný stav niekoľkokrát za sebou‚ určí sa priemerná hodnota a táto predstavuje okamžitý vodný stav. Pri systematickom pozorovaní vo vodomerných staniciach sa odčítava vodný stav minimálne jedenkrát denne.

Umiestnenie a inštalácia vodočtu
Vodočet má byť prednostne umiestňovaný v priamom úseku toku alebo na návodnom brehu. Vodočet by mal byť ľahko dostupný a umožňovať pozorovateľovi odčítať z čo najmenšej vzdialenosti a vo výške  čo najbližšej k úrovni očí.

Referencie

Iné projekty

Externé odkazy 
  Vodočet Vodné dielo Gabčíkovo

Meracie prístroje
Meracie stupnice
Hyper-V

Microsoft Hyper-V, prezývaný aj ako Viridian a v minulosti nazývaný ako Windows Server Virtualization, je hypervízorovo stavaný serverový systém pre x86-64 (32 a 64 bit) systémy.

Beta verzia Hyper-V bola dodávaná aj s niektorými edíciami Windows Server 2008 a konečná verzia (automaticky aktualizovaná cez Windows Update) bola vydaná 26. júna 2008. Hyper-V. Od tej doby je Hyper-V dostupný zadarmo, ako celok. Tiež sa dočkal aktualizácie na druhú generáciu - R2.

Architektúra 
Hyper-V je hypervízorovo stavaný serverový systém. To znamená, že má svoj vlastný hlavný operačný systém (Väčšinou Windows Server 2008 a pod.) a pomocou virtualizácie sa cez neho môžu spustiť ďalšie operačné systémy - všetko v rámci jedného fyzického počítača.

Hlavný systém má na starosti ostatné systémy. Tvorí sa tzv. API hypercall, čo je rozhranie na programovanie a nastavovanie aplikácií. Ostatné systémy nemajú všeobecne priamy prístup k procesoru a hardvéru. Každá žiadosť o využitie HW je prevádzaná cez tzv. VMBus (Virtual Machine Bus) na hlavný operačný systém.

Verzie a ich varianty 
Hyper-V dnes existuje v dvoch variantoch: Ako samostatný celok, nazývaný Microsoft Hyper-V Server 2008 a ako inštalovateľná súčasť Windows Server 2008 a Windows Server 2008 R2. Ide o inštaláciu samostatného jadra Windows Server 2008, ktorá zahŕňa úplnú funkčnosť Hyper-V, avšak ostatné softvérové vybavenie je nemožné využiť rovnako tak ako mnoho služieb Windows. Druhý variant je celok - Hyper-V Server 2008. Tá je obmedzená len na príkazový riadok, cez ktorý upravujeme všetko: nastavenie konfigurácií, operačného systému, hardvéru atď.

Systémové požiadavky 
 Operačný systém servera
 Na inštaláciu Hyper-V je potrebné Windows Server 2008 (iba 64-bitový) alebo Windows Server 2008 R2 Standard / Enterprise alebo Datacenter. Prípadne novšie verzie 2012/2016/2019.

 Procesor:
 X86-64 (64-bitový) procesor
 Hardvérová akcelerácia virtualizácie (Intel VT alebo AMD-V)
 NX (no execute) kompatibilné
 Pamäte
 Minimálne 24 GB na operačný systém
 Maximálna možná veľkosť pamätí pre Windows Server 2008 je 32 GB (Standard) alebo 2 TB (Enterprise / Datacenter)

Podporované a pripojiteľné OS 
 Linux (iba SUSE Linux Enterprise Server 10 s SP3 alebo novší a Red Hat Enterprise Linux verzie 5.2 alebo novšie a CentOS 5.2 alebo novší)
 Windows Server 2003/2008/2012/2016/2019
 Windows 10
 Windows 8 / 8.1
 Windows 7
 Windows Vista
 Windows XP x64 edície
 Windows XP
 Windows 2000
 Windows Small Business Server 2011
 Windows Storage Server 2008 R2

Externé odkazy 
 Hyper-V na českom TechNet
 Hyper-V na českom serveri Microsoft
 Hyper-V Hyper-V Server k stiahnutiu
 Windows Server 2008 R2 s Hyper-V k stiahnutiu

Zdroj 

Microsoft Windows
Zoznam poslancov Bratislavského samosprávneho kraja (2013 – 2017)



Zdroj 
 Zápisnica Volebnej komisie z 1. kola volieb

Zoznamy poslancov Bratislavského samosprávneho kraja